“Туган як” һәм Кыш бабай

	Ниһаять, үзенең борчу-мәшәкатьләре, шатлык-куанычлары белән тагын бер ел тыныч кына узып бара. Яңа ел һәрберебезнең  -  олыбызның  да,   кечебезнең  дә  көтеп  алынган бәйрәмнәренең  берсе  булып  торадыр,  һәрбер  кеше  бу  бәйрәмнән ниндидер могҗиза өмет итә.	 19  декабрьдә,  иң  төп  татар  әкияти  геройларның  берсе  булган  Кыш бабайның туган көне алдыннан, редакциябез телебезне, мәдәниятебезне, милли гореф-гадәтләребезне саклап үстерүгә зур көч куйган гаиләләрдән ике баланы Татарстанның Яңа Кырлай авылында урнашкан Кыш бабай һәм Кар кызы резиденциясенә юллама белән бүләкләнде.  Яңа  ел  алдыннан  редакция  тарафыннан  оештырылган  шушы  тыл-сымлы  әкият  иленә  сәяхәт  кылу мөмкинлегенә  пашатлы,  Семочки мәктәбенең  5  класс  укучысы  Эльнара  Алиәкбәрова  һәм  Красный Островтан Алмас Халилуллин лаек  дип табылдылар.Эльнара  газетабызның  иң  актив укучыларының  берсе,  “Шәкерт” чыгарылышы  белән  тыгыз элемтәдә  тора,  “Балалар  иҗаты” сәхифәсе астында һәр сан диярлек Эльнараның  мәктәп,  авыл  тормышы  турында  саф  татар  телебездә язган  иншалары  дөнья  күрә.  Әле кече  яшьтән  ул  җыр-моңга  гашыйк, мәктәптә,  клубта,  районара  хәтта өлкә күләмендә уздырылган милли чараларның үзәгендә һәм, әйтергә кирәк,  бар  чыгышлары  да  ана телебездә. Алмас  Халилуллинның  да  шушы бүләккә  ия  булуы  кинәттән  түгел. Бу  гаилә  Красный  Островта  гына түгел,  күрше  районнар  халкы  арасында да олы хөрмәткә лаек. Ә иң мөһиме,  татарлыгыбызны  саклап калу,  телебезне  үстерү  өчен  тырыша алар. Шул сәбәпле уллары Алмасны  күрше  Пильна  районының Сафаҗай авылы мәктәбенә йөртеп укыталар,  ә  иң  мөһиме  -  моңа  Ал-мас үзе теләк белдергән. Инде  “Туган  як”  газетасыннан шушы  бүләккә  ия  булучылар билгеләнгәч, ниһаять, юлга чыктык. Резиденция  Казаннан  80  км  ера-клыкта Ия елгасы ярындагы әкияти матур, карлы, ылыслы урман эчендә урнашкан. Берчә резиденция 50 кешелек  төркемне  кабул  итә  ала, ә көн дәвамында уртача 300ләп кеше Кыш бабайда кунакта була.  
	Румия ХАМЗИНА	
Туган як

	№ --- | 29.12.2017	


